मध्य प्रदेश में 6 लाख की सुपारी देकर पति ने कराई पत्नी की हत्या, पूरा प्लान बनाकर वाट्सअप पर भेजा
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  IMF ने भारत का GDP ग्रोथ रेट बढ़ाया, वित्तवर्ष 2024 में इसके 6.1% रहने का अनुमान - दिल्ली एयरपोर्ट में मंगलवार को स्पाइसजेट फ्लाइट में आग लग गई। मीडिया रिपोर्ट्स के मुताबिक, फ्लाइट में जब मेंटेनेंस का काम चल रहा था।
मध्य प्रदेश के छतरपुर में 5 दिन पहले सरेआम हुई महिला की हत्या के मामले में खुलासा हो गया। उसके पति ने ही 6 लाख रुपए की सुपारी देकर उसका मर्डर कराया था। उसे पत्नी के चरित्र पर संदेह था। मॉर्निंग वॉक के दौरान आरोपी पति की पहचान एक बदमाश से हुई थी।
रुपए के लालच में उसने अपने 3 और साथियों के साथ मिलकर महिला को गोली मार दी थी। पुलिस ने महिला के पति समेत पांच आरोपियों को बुधवार को गिरफ्तार कर लिया है। पूरी खबर पढ़ें...
आज की अन्य बड़ी खबरें...
पाक SC ने तोशाखाना मामले में इमरान की अर्जी खारिज की, ट्रायल कोर्ट की कार्यवाही पर स्टे की मांग की थी
पाकिस्तान के सुप्रीम कोर्ट ने तोशाखाना मामले में इमरान खान की याचिका खारिज कर दी है। खान ने मामले में ट्रायल कोर्ट की कार्यवाही पर स्टे की अपील की थी, लेकिन सुप्रीम कोर्ट ने इसे मानने से इनकार कर दिया।
SC ने कहा कि वो ट्रायल कोर्ट की कार्यवाही में दखल नहीं देगा। इससे पहले पूर्व PM ने इस्लामाबाद हाईकोर्ट में अर्जी लगाई थी, लेकिन वहां से भी उन्हें राहत नहीं मिली थी।
कांग्रेस नेता जगदीश टाइटलर के खिलाफ CBI की चार्जशीट पर कोर्ट का संज्ञान, 5 अगस्त को पेश होने का आदेश
1984 के सिख विरोधी दंगों के दौरान दिल्ली के पुल बंगश इलाके में हुई हत्याओं के मामले में कांग्रेस नेता जगदीश टाइटलर को राऊज एवेन्यू कोर्ट ने 5 अगस्त को पेश होने का आदेश दिया है। कोर्ट ने CBI की सप्लीमेंट्री चार्जशीट पर संज्ञान लेते हुए टाइटलर को समन भेजा है।
गुरुग्राम में किंगडम ऑफ ड्रीम्स के बेसमेंट में लगी आग, दमकल ने आग पर पाया काबू
गुरुग्राम में किंगडम ऑफ ड्रीम्स के बेसमेंट में बुधवार को आग लग गई। दमकल विभाग ने मौके पर पहुंचकर आग पर काबू पा लिया है। इस हादसे में अभी तक किसी के घायल होने की जानकारी नहीं है।
ग्रीस में जंगल की आग बुझा रहा प्लेन क्रैश हुआ, 2 पायलट्स की जान गई
ग्रीस के इविया में जंगल की आग बुझा रहा एक विमान दुर्घटनाग्रस्त होकर जमीन पर गिर गया। हादसे में प्लेन में सवार दोनों पायलटों की मौत हो गई।
मीडिया रिपोर्ट्स के मुताबिक, सीएल-215 विमान को इविया में जंगल की आग बुझा रहा था। इसी दौरान प्लेन का पंख एक पेड़ में फंस गया। कुछ ही देर बाद विमान जमीन पर गिर पड़ा, जिसे आग ने अपनी चपेट में ले लिया।
दिल्ली के गंगाराम अस्पताल में मरीज ने डॉक्टर पर चाकू से हमला किया, इलाज जारी
दिल्ली के गंगाराम अस्पताल में एक मरीज ने डॉक्टर पर चाकू से हमला कर दिया। इससे डॉक्टर गंभीर रूप से घायल हो गया। फिलहाल उनका इलाज चल रहा है। पूरी खबर पढ़ें...
IMF ने भारत का GDP ग्रोथ रेट बढ़ाया, वित्तवर्ष 2024 में इसके 6.1% रहने का अनुमान
अंतर्राष्ट्रीय मुद्रा कोष (IMF) ने मंगलवार को वित्तवर्ष 2024 के लिए भारत की GDP ग्रोथ रेट में 20 बेसिस प्वाइंट की बढ़ोतरी करते हुए इसे 6.1% कर दिया है। इसके लिए IMF ने वित्तवर्ष 2023 की मार्च तिमाही में उम्मीद से बेहतर मजबूत आर्थिक हालात का हवाला दिया है।
दिल्ली एयरपोर्ट पर स्पाइसजेट फ्लाइट में लगी आग, मेंटेनेंस के दौरान हादसा
दिल्ली एयरपोर्ट में मंगलवार को स्पाइसजेट फ्लाइट में आग लग गई। मीडिया रिपोर्ट्स के मुताबिक, फ्लाइट में जब मेंटेनेंस का काम चल रहा था। उसी दौरान आग लगी है। हालांकि, किसी तरह के नुकसान की खबर नहीं है। पढ़ें पूरी खबर...